

**Трэба падрыхтаваць творчую пісьмовую працу:**

**даклад, сачыненне, рэферат ... Ужо знойдзены кнігі, якія для гэтага спатрэбяцца. Трэба прачытаць іх уважліва, выбраць самае галоўнае, адзначыць усё неабходнае. Як гэта зрабіць?**

1.Скласці **ПЛАН** - гэта кароткі пералік асноўных думак, выкладзеных у падабранай кнізе. План абагульняе змест і дапамагае пры неабходнасці аднавіць у памяці прачытанае. Для складання плана трэба ўмець выдзяліць у тэксце галоўныя думкі. План бывае просты, складаны, цытатны.

2. Выпісаць **ТЭЗІСЫ** - кароткі змест разгорнутага выказвання або асноўнай думкі лекцыі, даклада, сачынення. Тэзісы звычайна ўтрымліваюць больш інфармацыі, чым пункты плана і займаюць прамежкавае месца паміж планам і канспектам. Калі ў плане прыводзіцца кароткая асноўная думка, то ў тэзісах даецца кароткі змест кнігі, тэксту. Для асэнсавання і запамінання тэксту складанне тэзісаў вельмі дапамагае. У іх павінны быць абгрунтаванні, аргументы, доказы, якія паступова падводзяць чытача да галоўнага. Умела складзеныя тэзісы павінны выцякаць адзін з другога і падаваць кароткі змест тэксту.

3.Зрабіць **ВЫПІСКІ** - гэта даслоўныя, дакументальна дакладныя запісы пэўнага тэксту іх кнігі. Вялікую дапамогу пры асэнсаванні і запамінанні тэксту вам акажуць выпіскі і падкрэсліванні, бо «хто запісвае, той чытае двойчы», - кажа прыказка. Выпіскі ўтрымліваюць тэарэтычныя палажэнні, статыстычныя і храналагічныя дадзеныя, а таксама іншыя матэрыялы і факты, якія маюць, на думку чытача, важнае значэнне. Пры працы з кнігай рабіць выпіскі карысна толькі пасля таго, як кніга прачытана. Бо складанасць запісвання заключаецца ва ўменні знайсці патрэбнае. Толькі ведаючы змест твора, можна зрабіць канчатковы выбар.

4.Выпісаць **ЦЫТАТЫ** - таксама даслоўныя выпіскі з якога-небудзь твора, якія асабліва ўдала выкладаюць пэўную думку. Цытатамі карыстаюцца для абгрунтавання сваіх думак са спасылкай на выказванне асабліва аўтарытэтнага , вучонага, дзеяча ці калі чужыя словы асабліва яркія і найлепшым чынам выражаюць ўласную думку. Запісваючы цытаты, трэба заключаць іх у двукоссі, засцерагаць ад скажэння. Цытата павінна заканчвацца зноскай з указаннем аўтара, загалоўка, месца, года выдання і старонкі, можа выкарыстоўвацца ў форме простай мовы: ўрывак, які цытуецца, можна пераказаць сваімі словамі блізка да тэксту; дапускаюцца пропускі чужых слоў у выказванні (гэты пропуск пазначаецца шматкроп'ем). Не варта прыводзіць занадта доўгіх цытат, лепш з дапамогаю канспекта пераказаць пункт гледжання аўтара, звяртаючыся да цытаванне толькі ў тых выпадках, калі тэкст складаны і не паддаецца пераказу.

5.Можна напісаць **КАНСПЕКТ** - гэта кароткае паслядоўнае выкладанне матэрыялу, эфектыўны выгляд запісу, яго ўтрыманне складаюць сфармуляваныя ў выглядзе тэзісаў думкі, дапоўненыя доказамі ў выглядзе выпісак і цытат з тэксту.



